คนบ้านลาดฮือต้าน โรงไฟฟ้าขยะแปรรูปเผาในพื้นที่ หวั่นมลพิษแผ่ลาม 
ชาว อ.บ้านลาด เพชรบุรี รวมพลัง คัดค้านโครงการก่อสร้างการผลิตไฟฟ้าจากเชื้อเพลิงแปรรูป ระบุที่ตั้งโรงงานติดวัด โรงเรียน ชุมชน แหล่งน้ำ หากเกิดโรงงานหวั่นมลพิษกระทบวงกว้าง ขอให้ย้ายโรงงานไปตั้งที่รกร้างห่างไกลชุมชนเมื่อเวลา 11.00 น. วันที่ 28 มกราคม ที่ศูนย์ดำรงธรรมจังหวัดเพชรบุรี ชาวบ้านจากหลายตำบล อ.บ้านลาด จ.เพชรบุรี และกลุ่มคนรักบ้านเกิดจังหวัดเพชรบุรี กว่า 300 คน นำโดย พระอธิการดำหริย์ ธัมมรังสี เจ้าอาวาสวัดเขาทะโมน ต.ท่าเสน อ.บ้านลาด นายธีรศักดิ์ เพชรสุก ผู้ใหญ่บ้าน หมู่ 6 ต.ไร่มะขาม นายพสิษฐ์ ภวังคะนันท์ และนายชัชวาลย์ สุขเมือง ชาวบ้าน ต.ท่าเสน เดินทางมาที่ศูนย์ดำรงธรรมจังหวัดเพชรบุรี ยื่นหนังสือร้องเรียนต่อนายณัฐวุฒิ เพ็ชรพรหมศร รองผวจ.เพชรบุรี ขอคัดค้านการจัดประชุมรับฟังความคิดเห็นของประชาชน ต่อมาตรการป้องกัน แก้ไข และติดตามตรวจสอบ ผลกระทบสิ่งแวดล้อม โครงการก่อสร้างการผลิตไฟฟ้าจากเชื้อเพลิงแปรรูป (RDF) บริษัทซุปเปอร์ เอนเนอร์ยี กรุ๊ป จำกัด ที่มีโครงการจะมาก่อสร้างในพื้นที่ ต.ท่าเสน อ.บ้านลาด จ.เพชรบุรีหนังสือร้องเรียนดังกล่าวสรุปได้ว่า เมื่อวันที่ 6 มกราคม บริษัท ซุปเปอร์ เอนเนอร์ยี กรุ๊ป จำกัด ได้ส่งหนังสือเชิญชาวบ้านประชุมรับฟังความคิดเห็นของประชาชนต่อมาตรการป้องกัน แก้ไข และติดตามตรวจสอบผลกระทบสิ่งแวดล้อม โครงการผลิตไฟฟ้าจากเชื้อเพลิงแปรรูป (RDF) (กำลังการผลิตติดตั้ง 9.9 เมกะวัตต์) ในวันที่ 28 มกราคม 2563 ที่ห้องประชุม ที่ว่าการอำเภอบ้านลาด จังหวัดเพชรบุรีต่อมา เมื่อถึงเวลานัดหมายชาวบ้านได้เดินทางไปประชุมดังกล่าวจำนวนมากภายหลังการประชุมชาวบ้านมีผลสรุปว่าขอคัดค้านการก่อสร้าง โครงการโรงงานผลิตไฟฟ้าจากเชื้อเพลิงแปรรูป ของ บริษัท ซุปเปอร์ เอนเนอร์ยี่ กรุ๊ปฯ เนื่องจากเห็นว่า บริษัทฯ ไม่มีเจตนาจัดรับฟังความคิดเห็นจากชาวบ้านอย่างแท้จริง เนื่องจากไปจัดรับฟังความคิดเห็นที่ ห้องประชุมอำเภอบ้านลาด ซึ่งอยู่ไกลจาก สถานที่ตั้งโครงการกว่า 5 กม.ทำให้ประชาชนที่ได้รับผลกระทบไม่สามารถไปรับฟังได้ทุกคน จึงทำให้เกิดความไม่ยุติธรรมสำหรับประชาชนในพื้นที่ที่ได้รับผลกระทบโดยตรงอีกทั้งในพื้นที่ ต.ท่าเสน อ.บ้านลาด ไม่มีขยะสะสมมากมายจนต้องตั้งโรงงานกำจัด ทำไมประชาชนที่อยู่ในพื้นที่ตั้งโรงงาน และพื้นที่ใกล้เคียงต้องมาแบกรับขยะที่ตนเองไม่ได้เป็นผู้ก่อนายพสิษฐ์ เปิดเผยว่า สถานที่ที่จะกำหนดตั้งโรงงานเป็นพื้นที่ชุมชน ใกล้วัดเขาทะโมน โรงเรียนวัดเขาทโมน (เรือนวงศ์ทองศรี) วิทยาลัยการอาชีพบ้านลาด ติดแหล่งน้ำ เป็นพื้นที่เกษตรที่อุดมสมบูรณ์ที่มีการทำเกษตรอินทรีย์บางส่วนตามนโยบายรัฐบาล เป็นเส้นทางระบายน้ำช่องทางน้ำผ่านตามธรรมชาติ อยู่ใกล้คลองชลประทานเพื่อการเกษตร ซึ่งใช้อุปโภค บริโภค และพื้นที่รับน้ำช่วงน้ำท่วม ติดกับลำห้วยกาหลง ที่เชื่อมต่อกับคลองในโครงการพระราชดำริของในหลวงรัชกาลที่ 9 (คลองD18) ซึ่งต้องผ่านพื้นที่การเกษตร แหล่งน้ำ และชุมชนอีกมาก ก่อนไหลลงสู่ทะเลการนำขยะแปรรูปมาเผาในพื้นที่จะทำให้เกิดสารพิษที่เกิดจากการเผาไหม้มีโทษต่อร่างกายมนุษย์ อาจเกิดการปนเปื้อนของมลพิษทั้ง ทางอากาศ พื้นดิน ทางน้ำ และส่งผลกระทบต่อชุมชน เป็นการทำลายสิทธิขั้นพื้นฐานของประชาชนอย่างร้ายแรงนอกจากนี้ ปัจจุบันจังหวัดเพชรบุรีมีขยะ ประมาณ 400 ตันต่อวัน การนำขยะแปรรูปมาเป็นเชื้อเพลิงในการผลิตกระแสไฟฟ้า ไม่ได้ตอบโจทย์การแก้ปัญหาขยะล้นเมือง เพราะเมื่อแยกเป็นขยะแปรรูป (DRF) แล้วได้แค่ประมาณ 80 ตัน ซึ่งมีปริมาณขยะไม่เพียงพอต่อการผลิตกระแสไฟฟ้า 9.9 เมกะวัตต์ ตามที่ได้แจ้งไว้ แสดงว่าทางบริษัทฯ ต้องนำขยะนอกพื้นที่เข้ามาเผาชาว ต.ท่าเสน อ.บ้านลาด กลุ่มประชาชนชาว ต.ท่าเสน อ.บ้านลาด และชาวบ้านในพื้นที่ที่อาจได้รับผลกระทบ กว่า 2000 คนจึงไม่เห็นด้วยที่จะต้องแบกรับขยะนอกพื้นที่ ได้ร่วมลงชื่อ และแสดงเจตนารมย์ คัดค้านโครงการก่อสร้างการผลิตไฟฟ้าจากเชื้อเพลิงแปรรูป (RDF) บริษัทซุปเปอร์ เอนเนอร์ยี กรุ๊ป จำกัด ที่มีโครงการจะมาก่อสร้างในพื้นที่ ต.ท่าเสน อ.บ้านลาดนายพสิษฐ์ กล่าวต่อว่า มลพิษที่อาจเกิดขึ้นจากกระบวนการนำขยะแปรรูปมาเป็นเชื้อเพลิงในการผลิตกระแสไฟฟ้า ส่งผลกระทบโดยตรงกับชุมชนและพืชผลทางการเกษตรในระยะยาว จึงไม่สมควรอย่างยิ่งที่จะอนุญาตให้มีการก่อสร้างโรงงาน ในเขตชุมชน และเห็นว่าบริษัทฯ ควรคำนึงความเหมาะสมของทำเลที่ตั้ง ความปลอดภัยของประชาชนในพื้นที่ใกล้เคียง โดยการพิจารณาสถานที่ตั้งโรงงานในพื้นที่รกร้างห่างไกลชุมชน ซึ่งจะเหมาะสมสำหรับตั้งโรงงานมากกว่านี้ด้านนายณัฐวุฒิ รอง ผวจ.เพชรบุรี กล่าวภายหลังจากรับหนังสือร้องเรียนว่า จังหวัดจะนำหนังสือร้องเรียน ตลอดจนประเด็นความเดือดร้อนของชาวบ้าน พร้อมรายชื่อชาวบ้านที่แสดงเจตนารมย์ทั้งหมด เสนอให้กับผู้ว่าราชการจังหวัดเพชรบุรีไปยังหน่วยงานที่เกี่ยวข้อง อาทิ กรมอุตสาหกรรม กระทรวงพลังงาน และคณะกรรมการกำกับกิจการพลังงาน พิจารณาเพื่อดำเนินการตามขั้นตอนต่อไปจากนั้นกลุ่มชาวบ้านได้เดินทางไปยื่นหนังสือหนังสือ คัดค้านโครงการดังกล่าว ที่อบต.ท่าเสน อ.บ้านลาด โดยมี นายเกียรติศักดิ์ หอมนาน รองนายก อบต.ท่าเสนเป็นผู้รับหนังสือ
ชาว อ.บ้านลาด เพชรบุรี รวมพลัง คัดค้านโครงการก่อสร้างการผลิตไฟฟ้าจากเชื้อเพลิงแปรรูป ระบุที่ตั้งโรงงานติดวัด โรงเรียน ชุมชน แหล่งน้ำ หากเกิดโรงงานหวั่นมลพิษกระทบวงกว้าง ขอให้ย้ายโรงงานไป
ต้านโรงงานไฟฟ้า,ต้านโรงไฟฟ้าขยะ,บ้านลาด,บ้านลาดต้านโรงไฟฟ้า,โรงไฟฟ้าขยะแปรูป,ต้านโรงงาน เพชรบุรี,ข่าวทั่วไป